Mellem kl. 16.00 og 22.00 i aftes visiterede politiet 175 personer. 27 af kom fra Norge og Sverige. Politiet fandt våben på 4 personer. De havde blandt andet tåregas og knojern på sig. Ingen skydevåben. Der blev også taget 5 personer med narko, 108 g hash, 4 g amfetamin og 5 g kokain. Desuden blev to personer taget med dopingmidler og en kørte til festen uden kørekort. Skattevæsenet og fogeden fangede 6 personer, som skyldte penge til det offentlige. De konfiskerede cirka 25000 kroner i kontanter og en guldkæde til en værdi af 10.000 kroner. - Vi er godt tilfredse med aktionen, hvor vi også fik registreret en del nye personer, som nu kan betegnes som tilknyttet til rockermiljøet, siger Bent Højgaard, Vagtchef, Nordjyllands Politi.

Referat:
Politi, skattevæsenet og fogeden visiterede i aftes 175 personer udenfor Bandidos? klubhus i Skalborg. Der er lavet sager på 18 personer og en hel række nye personer er nu registreret med tilknytning til Bandidos.